Ivan Radojičić
<s>Ivan Radojičić (Beograd, 1. decembar 1970 — Beograd, 21.oktobar 2009) je bio saradnik Radija 202, predsjednik nevladine organizacije Generacijski odgovor drogama i prva osoba u Srbiji i na Balkanu koja je javno govorila o tome da je HIV pozitivna.</s>

<s>Život sa  HIV-om i HIV aktivizam 
Radojičić je saznao da je HIV pozitivan 1993. na VMA gdje mu je otac radio kao imunolog.</s><s>Tada je već tri godine koristio drogu intravenski i najvjerovatnije se tako inficirao.</s>

<s>1997. u emisiji Biseri Vanje Bulića prvi put je javno govorio o tome da je HIV pozitivan.</s>

<s>„Zovem se Ivan Radojičić.</s><s>Rođen sam 1.12.1970., dakle baš na dan koji je kasnije proglašen za Svetski dan borbe protiv SIDE” Tom rečenicom je Radojičić počinjao tribine i predavanja u organizaciji Omladine JAZAS-a, čiji je saradnik i aktivista bio.</s><s>Na predavanjima i tribinama širom zemlje pričao je svoju životnu priču i borio se protiv diskriminacije osoba sa HIV-om.</s>

<s>Osam godina je radio kao urednik i voditelj noćnog programa Ljudi sa nama - različiti koji se bavio problemom zavisnosti od droga.</s>

<s>Kao HIV pozitivna osoba dobio je kćerku Iskru sa suprugom Kamenkom od koje se kasnije razveo.</s>

<s>Radojičić je umro od SIDE u trideset i devetoj godini života.</s><s>Sahranjen je na Novom groblju.</s>

<s>Nagrada za hrabrost „Ivan Radojičić“ 
Omladina JAZAS-a je  2011. u znak sjećanja i poštovanja prema Ivanu Radojičiću ustanovila Nagradu za hrabrost „Ivan Radojičić“ koja se svake godine u sklopu obilježavanja Svjetskog dana borbe protiv SIDE, dana na koji je i Radojičić rođen, dodjeljuje pojedincima i institucijama koji su se istakli u zaštiti prava i unapređenju ljudi koje žive sa HIV-om.</s>

<s>Reference</s>

<s>AIDS u kulturi i medijima
Srpski aktivisti
Srpski novinari
Umrli 2009.</s><s>Biografije, Beograd</s>

